b'\n_START_ARTICLE_\nFranc Ferdinand grof Kuenburg\n_START_SECTION_\nIzvor in kariera\n_START_PARAGRAPH_\nNjegova star\xc5\xa1a sta bila grof Johann Friedrich von Kuenburg in Joannina von Cusman(n). Franc Ferdinand je \xc5\xa1tudiral teologijo in kanoni\xc4\x8dno pravo v Salzburgu. Po letu 1670 je bil imenovan za kanonika v Passau in kasneje v Salzburgu, kjer je bil kasneje tudi predavatelj in svetovalec nad\xc5\xa1kofa. Dne 9. aprila 1689 je bil posve\xc4\x8den v duhovnika in leta 1698 je prejel pro\xc5\xa1tijo Sv. Morica v Bre\xc5\xbeah na Koro\xc5\xa1kem.\n_START_SECTION_\nLjubljanski \xc5\xa1kof\n_START_PARAGRAPH_\nPo odstopu ljubljanskega \xc5\xa1kofa \xc5\xbdiga Kri\xc5\xa1tof pl. Herberstein je cesar Leopold I. Habsbur\xc5\xa1ki za novega \xc5\xa1kofa nominiral Franca Ferdinanda Kuenburga. Pape\xc5\xbe je imenovanje potrdil 18. julija 1701. Kot ljubljanski \xc5\xa1kof je intenzivno izvajal vizitacije po \xc5\xbeupnijah in svoja opa\xc5\xbeanja izpostavljal na konferencah z duhovniki. Na \xc5\xa1kofijski sinodi leta 1706 se je opredelil za izgradnjo duhovni\xc5\xa1kih seminarjev, saj so se dotlej duhovniki izobra\xc5\xbeevali le na ljubljanskem jezuitskem kolegiju. Za standardizacijo bogoslu\xc5\xbeja je za tisk priredil\xc2\xa0\xc2\xbbRituale Labacense ad usum Romanum accomodatum\xc2\xab. Na podlagi denarne daritve Johanna Jakoba Schell-a von Schellengberg, je zgradil Ur\xc5\xa1ulinski samostan, ki naj bi slu\xc5\xbeil izobra\xc5\xbeevanju deklet._NEWLINE_Njegova glavna skrb je bila izgradnji ljubljanske stolnice sv. Nikolaja, ki jo je za\xc4\x8del njegov predhodnik \xc5\xbdiga Kri\xc5\xa1tof pl. Herberstein. Novogradnja stolnice, ki je bila zgrajena po na\xc4\x8drtih arhitekta Andrea Pozzo, je bila kon\xc4\x8dana leta 1707.\n_START_SECTION_\nPra\xc5\xa1ki nad\xc5\xa1kof\n_START_PARAGRAPH_\nPo smrti pra\xc5\xa1kega nad\xc5\xa1kofa Johanna Jo\xc5\xbeefa pl. Breuner-ja je cesar 10. aprila 1710 za naslednika nominiral Franca Ferdinanda grofa Kuenburga. Nominacija ga je dosegla na Portugalskem, kamor je moral spremljati nadvojvodinjo Marijo Ano na poro\xc4\x8dno pot, in ker je tam ostal skoraj leto dni, je pape\xc5\xa1ka potrditev pri\xc5\xa1la \xc5\xa1ele 11. maja 1711. Ustoli\xc4\x8denje pa je bilo zaradi razsajanja epidemije kuge izvedeno \xc5\xa1ele 14. aprila 1714. V \xc4\x8dasu svojega mandata v Pragi se je soo\xc4\x8dil z raz\xc5\xa1irjenostjo protestantizma na Vzhodu \xc4\x8ce\xc5\xa1ke in sicer s prisilnimi ukrepi za \xc5\xbeeleno rekatolizacijo. Kuenburg je dajal poseben poudarek verski vzgoji in leta 1722 spodbudil objavo\xc2\xa0\xc2\xbbPra\xc5\xa1kega katekizma\xc2\xab. V parlamentu je zahteval mno\xc5\xbeenje \xc5\xbeupnij. Spodbujal je ustanavljanje verskih redov npr. leta 1719 Elizabetink. Leta 1721 je za\xc4\x8del postopek za proglasitev za bla\xc5\xbeenega Janeza Nepomuka in leta 1729 je bila dose\xc5\xbeena njegova kanonizacija za svetnika._NEWLINE_Zamenjal je tudi na Ju\xc5\xbenem Moravskem le\xc5\xbee\xc4\x8de nad\xc5\xa1kofijsko gospostvo Kojet\xc3\xadn za posestvo\xc2\xa0\xc2\xbbPod B\xc5\x99ezan pri Pragi\xc2\xab, ki ga je spremenil v poletno rezidenco pra\xc5\xa1kih nad\xc5\xa1kofov.'